text: България заменя Русия в Лигата на нациите – ТОП НЮЗ
  7:04 | 25 May 2022
  НачалоСпортни новиниБългария заменя Русия в Лигата на нациите
  ЛюбопитноНовини от БългарияНовини от светаПозитивноСпортни новини
  България заменя Русия в Лигата на нациите
  Нашите момичета заемат мястото на Русия, която бе отстранена от всички международни форуми поради военния конфликт с Украйна.
  Снимка: Костадин Андонов/БФВ
  Женският национален отбор на България ще играе в най-комерсиалния волейболен турнир – Лигата на нациите 2022. Лъвиците, водени от новия селекционер Лоренцо Мичели, заемат мястото на Русия, която бе отстранена от всички международни форуми поради военния конфликт с Украйна.
  Полша и България приемат турнирите от престижната световна надпревара при мъжете и жените, които трябваше да се проведат в Русия.
  Гданск ще бъде домакин на третата седмица на турнира при мъжете от 5-10 юли. София ще приеме дамския от 28 юни до 3 юли.
  Двата града ще са арена на битки на още форуми. Гданск ще бъде град домакин на Световното първенство за жени, което ще се проведе в съдомакинство с Нидерландия по-късно тази година. Междувременно София също ще бъде домакин на втората седмица от Лигата на нациите за мъже 2022.